أوجه التعازي الحارة للسيد عبد الاله بن كيران في وفاة والدته الله يرحمها ويصبرو على فراقها نبغي نقول لكل واحد شمت في الموت أن يراجع نفسه و يعيد النظر في الفكر ديالو وفي انسانيتو أي واحد فينا تعرض لفقدان شخص عزيز وعرف اشناهيا الحرقة و المرارة وحاول يتحلى بالصبر باش يقدر يكمل يعني كلنا شربنا من نفس الكأس ملي فقدنا شخص عزيز فما بالكم بمن فقد أمه فعلا لحد الآن مافهمتش كيفاش كاين ناس وصلو لهاد الدرجة من الخبث و القبح و المرض النفسي عار وحشومة وعيبة العيوب انكم تشمتو في الموت وتتشفاو مهما وصلات درجة عداؤكم لشخص بن كيران و مهما اختالفتو معاه ايديلوجيا وسياسيا عمرني ما فكرت أنني ممكن نلقى أشخاص يشمتو في المرض والموت ويقولو احنا مسلمين او احنا حداثيين او ملحدين او او او .... لأن هادشي مافيهش إنتماء سياسي او ديني هادشي فيه حاجة واحدة هي الانسانية . لا عزاء لمن دفن ضميره و سخر من السيد بن كيران في محنته .... الكلام كثير و السكات خياااار مابقا مايتقال ملي ولات الشماتة في الموت و ملي الانسان ماتيقدرش حالة الواحد ملي تايموت ليه شي حد قريب و مابالكم باللي ماتت ليه ميمتو مسكين . الله يرحمها و الله يرحم جميع امواتنا و الله يصبر اهلهم و الله يصبرك اسي بن كيران على فراق ميمتك . رسائلي للكبار فهما لا الكبار سنا الله يجيب اللي يفهمنا ولا يعطيناش 
بزاف على العداء لبنكيران: عار وعيبة العيوب تشمتو فالموت وتشفاو فوفاة والدته